અમદાવાદ શહેરમાં હોટેલ અને રેસ્ટોરાંનો રાફડો ફાટ્યો છે. હોટેલ-રેસ્ટોરાં ઉનાળાની ગરમી હોય કે શિયાળો હોય, બારે મહિના ગ્રાહકોથી ધમધમે છે. શહેરમાં મોટા ભાગની હોટેલ અને રેસ્ટોરાંનો કારોબાર ઊંચો જોવા મળી રહ્યો છે, પરંતુ તેની સામે વેટ ડિપાર્ટમેન્ટને મળતી આવકમાં આંગળીના વેઢે ગણાય તેટલો પાંચ ટકાનો જ વધારો થયો છે. ડિપાર્ટમેન્ટને ફૂડ પ્રોડક્ટ સેગ્મેન્ટમાં વર્ષ ૨૦૧૪-૧૫માં રૂ. ૧૦.૭૮ કરોડની આવક થઈ હતી. તેની સામે વર્ષ ૨૦૧૫-૧૬માં રૂ. ૧૧.૪૧ કરોડની આવક થઈ છે. માત્ર ૫.૮૪ ટકાનો વધારો થયો છે. હોટેલ અને રેસ્ટોરાં સેગ્મેન્ટમાં વર્ષ ૨૦૧૫-૧૬માં માત્ર ૧.૭૫ કરોડની આવક વધીને ૩૩.૮૯ કરોડની થઈ છે, જે માત્ર ૫.૪૪ ટકાનો વધારો દર્શાવે છે. હોટેલ-રેસ્ટોરાંમાં આવક થઈ, પણ વેપારીને!